У Вікіпедыі ёсць артыкулы пра іншых асоб з прозвішчам Бернштэйн.
**Марк Ізрайлевіч Бернштэйн** (нар. 19 жніўня 1965, Мінск) — беларускі прадпрымальнік і спецыяліст IT-галіны. Найбольш вядомы як рэдактар рускамоўнага раздзела Вікіпедыі пад псеўданімам Pessimist2006.

У сакавіку 2022 года Бернштэйн схоплены супрацоўнікамі ГУБАЗіК, меркавана, паводле абвінавачвання ў парушэнні расійскага закона пра фэйкавыя навіны ў сувязі з рэдагаваннем ім артыкулаў у Вікіпедыі на тэму расійскага ўварвання ва Украіну ў 2022 годзе.

Біяграфія
---------

### Паходжанне

Нарадзіўся ў Мінску. У 1982—1896 гадах вучыўся ў Беларускім політэхнічным інстытуце. Паводле звестак 2009 года, жыў у Мінску.

### Удзел у рэдагаванні Вікіпедыі

З канца 2009 года да пачатку 2022 года Бернштэйн уваходзіў у лік 50 найлепшых рэдактараў рускамоўнай Вікіпедыі, зрабіў больш за 200 000 правак. Сваім «найлепшым» дасягненнем у 2009 годзе называў працу над артыкулам пра цэнзуру ў Савецкім Саюзе, у якой працытаваў каля 250 крыніц. Бернштэйн раіў новым рэдактарам Вікіпедыі спачатку вывучыць мадэлі рэдагавання дасведчаных рэдактараў Вікіпедыі і быць гатовымі да сумеснай працы з рэдактарамі, якія трымаюцца вельмі розных і часта супрацьлеглых пунктаў гледжання, што лічыў ключом для распрацоўкі артыкулаў Вікіпедыі.

### Арышт у 2022 годзе

10 сакавіка 2022 года расійскі Telegram-канал «*Мракоборец*» апублікаваў асабістыя звесткі Марка Бернштэйна і абвінаваціў яго ў парушэнні новага закона пра публікацыю фэйкавых навін. Канал заявіў, што рэдагаванне Бернштэйнам артыкулаў Вікіпедыі пра ўварванне Расіі ва Украіну парушае гэты закон.

11 сакавіка 2022 года ГУБАЗіК схапіў Бернштэйна ў Мінску. Прарасійскія Telegram-каналы рэжыму Лукашэнкі апублікавалі відэазапіс захопу Бернштэйна і абвінавацілі яго ў распаўсюджванні «фэйкавай і антырасійскай» інфармацыі. 12 сакавіка суд прыгаварыў яго да 15 сутак арышту паводле артыкула 24.3 Кодэкса аб адміністрацыйных правапарушэннях Рэспублікі Беларусь («*Непадпарадкаванне законнаму распараджэнню або патрабаванню службовай асобы пры выкананні ёю службовых паўнамоцтваў*»).

11 сакавіка 2022 года Фонд Вікімедыя, які кіруе Вікіпедыяй і іншымі праектамі Вікімедыя, заявіў у адказ на запыт пра затрыманне Бернштэйна, што «*групы Фонда „Давер, бяспека і правы чалавека" [назірала] за працяглым крызісам ва Украіне і [была] ў шчыльным кантакце з супольнасцямі [Вікіпедыі] ў рэгіёне, каб забяспечыць іх бяспеку і рэагаваць на іх патрэбы*».

26 сакавіка 2022 года, па заканчэнні адміністрацыйнага арышту, стала вядома, што супраць Марка Бернштэйна распачата крымінальная справа паводле часткі 1 артыкула 342 Крымінальнага кодэкса Рэспублікі Беларусь («*Арганізацыя групавых дзеянняў, якія груба парушаюць грамадскі парадак, або актыўны ўдзел у іх*»), ён застаўся ў зняволенні. 24 чэрвеня 2022 года суд Заводскага раёна Мінска прысудзіў яму 3 гады абмежавання волі без накіравання ў папраўчую ўстанову адкрытага тыпа (так званая «хатняя хімія»).

29 сакавіка 2022 года праваабарончыя арганізацыі Беларусі прызналі Бернштэйна палітычным зняволеным.

Гл. таксама
-----------

* Цэнзура ў Беларусі
* Павел Аляксандравіч Пернікаў

Зноскі
------

1. ↑
2. 1 2 3 4  *Ананьев Р. В.*. Писать для Википедии интересно и… выгодно (руск.). *Мир энциклопедий*. Праверана 12 сакавіка 2022.
3. 1 2 3 4 5 6 7  *Victoria Song*. A top Wikipedia editor has been arrested in Belarus (англ.). *The Verge* (11 сакавіка 2022). Праверана 12 сакавіка 2022.
4. ↑  «Распространял антироссийские фейки». В Беларуси задержали активиста и редактора Wikipedia // Новое время, 14.03.2022
5. ↑  Мирченко Б. В Беларуси «за антироссийскую информацию» задержали редактора «Википедии» // Highload, 14.03.2022
6. 1 2 3  В Беларуси задержали Марка Бернштейна — активиста и популяризатора интернет-энциклопедии Wikipedia.org (руск.). *Зеркало недели* (11 сакавіка 2022). Праверана 12 сакавіка 2022.
7. ↑  В Беларуси задержали редактора Wikipedia Марка Бернштейна. Возможно, дело в российском законе "о фейках" (руск.). *dev.by*. Праверана 12 сакавіка 2022.
8. ↑  *Aleksey K*. По запросу ФСБ в Беларуси задержан известный редактор Википедии, минчанин Марк Бернштейн (руск.)(недаступная спасылка). *TJ* (11 сакавіка 2022). Архівавана з першакрыніцы 2 верасня 2022. Праверана 12 сакавіка 2022.
9. ↑  В Минске задержали топового редактора Википедии (руск.). *Европейское радио для Беларуси*. Праверана 12 сакавіка 2022.
10. ↑  В Минске задержали топового редактора Википедии за "антироссийские материалы" (руск.). *Общественно-политический журнал «Чеснок»* (11 сакавіка 2022). Праверана 12 сакавіка 2022.
11. ↑  В Минске задержали редактора «Википедии» за распространение антироссийских материалов (руск.). *Инфо24.ru*. Праверана 12 сакавіка 2022.
12. ↑  Бойцы ГУБОПиКа задержали IT-специалиста и блогера Марка Бернштейна (руск.). *Белсат*. Праверана 12 сакавіка 2022.
13. ↑  "В Беларуси задержали редактора "Википедии" Марка Бернштейна" [руская]. Настоящее Время. 11 March 2022. Праверана 12 March 2022.
14. ↑  Entrepreneur, Activist Mark Bernstein Detained In Minsk (англ.). *Хартыя’97*. Праверана 12 сакавіка 2022.
15. ↑  Популяризатору интернет-энциклопедии Wikipedia Марку Берштейну дали 15 суток — за «неповиновение» (руск.). *Зеркало недели* (12 сакавіка 2022). Праверана 12 сакавіка 2022.
16. ↑  Блогера Марка Бернштейна арестовали на 15 суток за «неподчинение милиции» (руск.). *Медиазона Беларусь*. Праверана 12 сакавіка 2022.
17. ↑  Wiki-активист Марк Бернштейн получил 15 суток (руск.). *Reform.by* (12 сакавіка 2022). Праверана 13 сакавіка 2022.
18. ↑  На аўтара «Вікіпедыі» Марка Бернштэйна завялі крымінальную справу **(нявызн.)**. *Наша Ніва* (26 сакавіка 2022). Праверана 26 сакавіка 2022.
19. ↑  Вікіпедысту Марку Бернштэйну прысудзілі 3 гады «хатняй хіміі» **(нявызн.)**. *Новы Час* (24 чэрвеня 2022).
20. ↑  Заява беларускай праваабарончай супольнасці аб прызнанні 13 новых палітычных зняволеных **(нявызн.)**. *Праваабарончы цэнтр «Вясна»* (29 сакавіка 2022).

|  |  |
| --- | --- |
| ⚙️   У сацыяльных сетках | VK · LiveJournal · Facebook · LinkedIn · X |
| Нарматыўны кантроль | GND: 1276990952 · VIAF: 2781167322921578000007 |